Amtlicher Gemeindeschlüssel

Dr **Amtliche Gmeischlüssel** (**AGS**), früeher au **Amtlichi Gmeikennzahl** (GKZ) oder *Gmeichennziffere*, isch e Zifferefolg fer d Identifikation vu politisch selbständige Gmeinde oder gmeifreie Gebite.

Anderi Nomeklature fier e Abgrenzig vu Gebite sin z. B. d Boschleitzahl oder dr NUTS-Code. Im Marketing werre au Nielsegebiet verwendet.

## Dytschland
Dr dytsch Gmeoschlüssel isch vor allem fier statistische Zwecke do un wird in dr Dateverarbeitig verwendet, wo mer Gmeilischte brucht. Er wird in Dytschland vu dr Statistische Ämter vu dr einzelne Bundesländer eiheitlich vergä.

Dr Gmeischlüssel isch z. B. bim Wohnigswexel uf dr Abmeldig bzw. Ameldig azgä. Er wird aber i. d. R. vum jewilige Iwohnermeldeamt im Rothus itrage.

### Ufbau
Dr Gmeischlüssel bestot us insgsamt 8 Ziffere, wo sich wie folgt zämmesetze:

Die erschte beide Ziffere bezeichne s Bundesland, die 3. Ziffere bezeichnet dr Regierigsbezirk (bi Länder ohni Regierigsbezirke stot do e 0), die 4. un 5. Ziffere bezeichne dr Stadtchreis (chreisfreii Stadt) bzw. dr Landchreis (Chreis) un die 6., 7. un 8. Ziffere bezeichne d Gmei oder e gmeifreis Gebit.

Bispiler:

08 3 11 000 = Friburg im Brisgau
* 08 Bade-Württeberg
* 3 Regierigsbezirk Friburg
* 11 Stadtchreis Friburg
* 000 (Friburg kriegt als Stadtchreis keini wittere Gmeischlüssel)

08 3 15 028 = Ebringe
* 08 Bade-Württeberg
* 3 Regierigsbezirk Friburg
* 15 Landchreis Brisgau-Hochschwarzwald
* 028 Gmei Ebringe

### Bundesländer
D Zellig erfolgt vu Norde uf Süde (Nr. 01-09), in chronologischer Zueghörigkeit zue dr Bundesrepublik Dytschland (Nr. 10, Bitritt 1957) un alphabetischer Reihefolge (Nr. 11-16) im Bitrittsgebit vu 1990.

* 01 Schleswig-Holstei
* 02 Freii un Hansestadt Hamburg
* 03 Nidersaxe
* 04 Freii Hansestadt Bremen
* 05 Nordrhi-Westfale
* 06 Hesse
* 07 Rhiland-Pfalz
* 08 Bade-Württeberg
* 09 Bayre
* 10 Saarland
* 11 Berlin
* 12 Brandeburg
* 13 Meckleburg-Vorpommre
* 14 Saxe
* 15 Saxe-Ahalt
* 16 Thüringe

### Weblink
* Statistischs Bundesamt Dytschland - Suech im bundeswitte Gmeiverzeichnis iber „Gemeindenamen“ oder „Gemeindeschlüssel“ mit statistische Agabe zue dr Bevölcherig un Flächi.
* https://web.archive.org/web/20050306043650/http://www.mh-hannover.de/einrichtungen/tumorzentrum/pdf/HIT_COD_GEMEINDE.PDF - Gmeischlüssel vu Nidersaxe un Breme
* https://web.archive.org/web/20060102183744/http://www.mi.brandenburg.de/sixcms/media.php/1071/Gemarkungserlass%202004.pdf - Gmeischlüssel un Gmarkigsnummer vu Brandeburg

## Östriich
### Ufbau
Dr Gmeischlüssel z Östriich bestot us insgsamt 5 Ziffere, wo sich wie folgt zämmesetze:

Die erscht Ziffere bezeichnet s Bundesland (in alphabetischer Reihefolg), die 2. un 3. Ziffere bezeichne dr Bezirk un die 4. un 5. Ziffere bezeichne d Gmei.

Bispiler:

3 25 21 = Rappottenstein
* 3 Nideröstriich
* 25 Bezirk Zwettl
* 21 Gmei Rappottenstein

9 07 01 = Wien - Neubau
* 9 Wien
* 07 Neubau (7. Bezirk)
* 01 -

### Bundesländer
* 1 Burgeland
* 2 Chärnte
* 3 Nideröstriich
* 4 Oberöstriich
* 5 Salzburg
* 6 Steiermark
* 7 Tirol
* 8 Vorardlberg
* 9 Wien

### Weblink
* https://web.archive.org/web/20070410204149/http://www.statistik.at/blickgem/index.jsp - Städtverzeichnis mit Gmeischlüssel

## Schwiz
S Schwizer Gegestuck zum Gmeischlüssel isch d Gmeinummere.